stanford-oval/wikipedia huggingface dataset:
דאצ'יה
דגמים נוכחיים

סנדרו
סופרמיני. מבוסס על הדור הקודם של רנו קליאו ומוצע ב-2 גרסאות: האצ'בק 5 דלתות, ואותו האצ'בק 5 דלתות מוגבה (STEPWAY), דמוי קרוסאובר. הסנדרו הבסיסית מונעת במנוע 1.2 ל' (75 כ"ס), בעוד שהיצע מנועי ה-STEPWAY חזק יותר - 0.9 ל' טורבו-בנזין (90 כ"ס) או 1.5 טורבו-דיזל (90 כ"ס).
לוגאן
משפחתית קומפקטית. למעשה, גרסת הסדאן והסטיישן של הסנדרו. בעבר, נמכר הדור הקודם של הלוגאן בגרסת הסטיישן בלבד (MCV) תחת המותג רנו, והציע 7 מושבים. דגם הלוגאן MCV הנוכחי אינו בעל אפשרות ל-7 מושבים - במקום זאת, יש את הלודג'י. מתחרה ברכבים כגון סקודה ראפיד ופיאט טיפו.
דאסטר
SUV. בחזיתו מנוע ה-1.5dCi (טורבו-דיזל) המפורסם של רנו, שמחובר למערכת הנעה קדמית או כפולה. הדאסטר מיוצר מאז 2009, וזכה להצלחה ברחבי העולם בזכות היותו זול יחסית ובכל זאת בעל יכולות שטח ממשיות. במדינות מסוימות ממותג כ-רנו דאסטר או ניסאן טראנו. בשנת 2017 הוצג דור חדש לדאסטר, שעיצובו דומה לדור הפורש אך המכלולים חדשים והוא מאובזר יותר.
לודג'י
מיניוואן. המיניוואן הראשון של החברה, מציע אפשרות של 7 מושבים. היצע המנועים כולל מנוע 1.2 ל' טורבו-בנזין (115 כ"ס) ומנוע 1.5 ל' טורבו-דיזל (110 כ"ס).
דוקר
מיניואן מסחרי. מתחרה ברכבים כגון פיאט קובו, מיוצר במרוקו.
לחלק מהדגמים קיימת גרסת "סטפווי" שמציעה מרווח גחון גדול יותר ועיצוב שטח.
בשנת 2016 עברו רוב דגמי דאצ'יה מתיחת פנים, שבה נעשו שינויים קלים בעיצוב, שעיקרה פנסים שונים במעט שכוללים תאורת לד.
דאצ'יה ספרינג - מכונית עירונית חשמלית.
דאצ'יה ג'וגר - מכונית משפחתית שייצור החל בשנת 2021
דגמים נוכחיים > דגמי עבר

דלתא (רכב) - יוצר בין השנים 1969–2004
דאצ'יה פיק אפ - דגמי טנדרים שיוצרו בין השנים 1975–2006
דאצ'יה לוסטון - מכונית סופרמיני עירונית שיוצרה בין השנים 1988–1991
דאצ'יה נובה - מכונית משפחתית שיוצרה בין השנים 1995–2000
דאצ'יה סופרנובה - - מכונית משפחתית שיוצרה בין השנים 2000–2003
דאצ'יה סולנזה - מכונית משפחתית שיוצרה בין השנים 2003–2005
בישראל > נתוני מכירות

על פי נתוני קארזון (עיבוד מאגר רכבים פרטים ומסחרים עד 3.5 טון):
| שנה | מכירות | מיקום כללי |  % שינוי |
| --- | --- | --- | --- |
| 2019 | 3,302 | 19 | -28.9 |
| 2018 | 4,641 | 17 | -0.3 |
| 2017 | 4,653 | 18 | 31.3 |
| 2016 | 3,544 | 22 | 43.7 |
| 2015 | 2,467 | 21 |  |
הערות שוליים

↑  דו"ח שנתי 2016, קבוצת רנו
↑  בוריס רוזנר, המעצב של אסטון מרטין עובר לדאצ'יה, באתר פורטל הרכב גיר, ‏27 ביוני 2021
↑  מכירות דאציה בישראל, קארזון
| --- | --- |
בקרת זהויות :  NKC: ph536732 
סנדרו
סנדרו STEPWAY
דאסטר
לודג'י
דומי X5

| --- | --- |

Damai X5
 מאפיינים כלליים
 נקרא גם:  Dorcen G60E
 יצרן:  "Zotye Auto" (אנ')  (שם רשמי: "Zotye International Automobile Trading Co., Ltd", שם בסינית: "众泰汽车")
 שנות ייצור:  2015 – היום
 הרכבה:  הרפובליקה העממית של סין הרפובליקה העממית של סין
 מרכב:  Front-engine, front-wheel-drive layout (אנ')
 אורך:  4,527 מ"מ
 רוחב:  1,836 מ"מ
 גובה:  1,682 מ"מ
 בסיס גלגלים:  2,680 מ"מ
 מפרט טכני
 מנוע:  4 צילינדרים, 1,5 ליטר המפיק 150 כ"ס (מגדש טורבו
 הילוכים:  תמסורת ידנית - 5 מהירויות  תמסורת מסוג "CVT" - תיבת הילוכים רציפה
דומי X5 (באנגלית: Domy X5) הוא קרוסאובר קומפקטי מתוצרת יצרנית הרכב הסינית Zotye Auto (אנ') (שם רשמי: "Zotye International Automobile Trading Co., Ltd", שם בסינית: "众泰汽车") מסדרת "Domy" אשר מיוצר משנת 2015 ועד היום בסין.
"דומי X5"

דגם ה"דומי X5" הוצג לראשונה בשנת 2015 בתערוכת הרכב הבינלאומית (אנ') בשאנגחאי.
מכירות דגמי "דומי X5" החלו בספטמבר 2015.
5 דלתות.
5 נוסעים.
מנוע בנזין.
מנוע הנעה קדמית.
מחיר היחידה מדגמי "דומי X5" בסין עמד על 79,800 - 108,000 רנמינבי (2015).
תמונות

דומי X5
דומי X5
דומי X5
דומי X5
ראו גם

זוטי דומי X7 (אנ')
Zotye T500
Zotye T700
Zotye Z100
Zotye Z300
Zotye Z500
זוטי SR7
הערות שוליים

↑  "דומי X5" - מפרט ומידות carnewschina.com/2015/09/02/zotye-damai-x5-will-hit-the-chinese-car
↑  "דומי X5" carnewschina.com/2015/09/22/zotye-damai-x5-hits-the-chinese-car-market
↑  "דומי X5" carnewschina.com/2015/04/27/this-is-the-zotye-damai-x5-for-the-chinese-auto-market
↑  דגם ה-"דומי X5" הוצג לראשונה בשנת 2015 בתערוכת הרכב הבינלאומית (אנ') בשאנגחאי carnewschina.com/2015/04/21/zotye-damai-x5-debuts-on-the-shanghai-auto-show
↑  "דומי X5"  מפרט כולל תמונות (סינית) autohome.com.cn/news/201901/928224.html#pvareaid
דומז'ליצה

דומז'ליצה (בצ'כית: Domažlice) היא עיירה במחוז פלזן ברפובליקה הצ'כית. בעיירה מתגוררים כ-11,000 תושבים. מרכז העיירה שמור היטב ומוגן בחוק כשמורת מונומנט עירוני.
היסטוריה

האזכור הראשון בכתב להתיישבות בדומז'ליצה הוא בשטר של בולסלאב השני, דוכס בוהמיה משנת 993. מטרת קיומו הייתה קשורה לגבול הבוהמי-בווארי ולנתיב הסחר החשוב רגנסבורג.
סמוך לאותו יישוב נוסדה עיירה מלכותית מבוצרת דומאז'ליצה על ידי אוטוקר השני מבוהמיה בשנת 1265. העיירה כללה טירה מלכותית. הגבול עם בוואריה היה מוגן על ידי שומרי הגבול שגויסו מצ'ודן (איכרים סלאבים חופשיים) שהתיישבו בסביבת דומז'ליצה.
העיירה שכנה לבוואריה ב-1331, עד 1419 (עם כמה הפרעות). תחת השלטון ההוסי, גורשו אזרחים גרמנים מהעיירה, ומאז, האוכלוסייה היא ברובה צ'כית. בשנת 1431, פרוקופ הגדול הביס את הצלבנים של האימפריה הרומית הקדושה בקרב דומז'ליצה. במאה ה-15 וה-16, עלתה חשיבותה של העיר דומז'ליצה, אך חשיבותה פחתה בעקבות תום מלחמת שלושים השנים. רק ב-1770 היא התאוששה, בעיקר בזכות חידושים בתעשיית הטקסטיל.
עד 1918 העיר הייתה חלק מהמלוכה האוסטרית, ומצאה את עצמה בצד האוסטרי של הגבול הפנימי האוסטרו-הונגרי בעקבות הפשרה האוסטרו-הונגרית של 1867. זו הייתה בירת המחוז בעל אותו השם, בהיותה אחת מ-94 בירות מחוז בוהמיה.
בתקופת התחייה הלאומית הצ'כית, דומז'ליצה הפכה למקום מרכזי במהלך המאה ה-19. באותה תקופה זו הייתה העיר האתנית הצ'כית המערבית ביותר, קרובה מאוד לגבול עם ממלכת בוואריה. בעיירה התקיימה עלייה לרגל ב-13 באוגוסט 1939, שהתפתחה להפגנת מחאה צ'כית גדולה נגד הכיבוש והשליטה הנאצית בפרוטקטורט של בוהמיה ומורביה. האוכלוסייה הגרמנית גורשה ב-1945 על פי הסכם פוטסדאם.
בשנת 2005 התגלה קבר אחים בפאתי העיירה, ובו 54 גרמנים, בעיקר אנשי האס אה המקומית, שהוצאו להורג על ידי ההתנגדות הצ'כית לאחר תום המלחמה, בסביבות ה-8 במאי 1945.
דמוגרפיה וסטטיסטיקה

| שנה | אוכלוסייה | גידול אוכלוסין |
| --- | --- | --- |
| 1869 | 7,319 | – |
| 1880 | 7,745 | +5.8% |
| 1890 | 8,046 | +3.9% |
| 1900 | 7,907 | -1.7% |
| 1910 | 8,555 | +8.2% |
| 1921 | 8,049 | -4.4% |
| 1930 | 9,406 | +16.9% |
| 1950 | 8,995 | -4.4% |
| 1961 | 7,723 | -14.1% |
| 1970 | 9,044 | +17.1% |
| 1980 | 11,256 | +24.5% |
| 1991 | 11,519 | +2.3% |
| 2001 | 11,048 | -4.1% |
| 2011 | 10,997 | -0.5% |
| 2021 | 11,056 | +0.5% |
| שנה | אוכלוסייה | גידול אוכלוסין |
ערים תאומות

אוסטריה פותר באי גוטווינג, אוסטריה
צרפת לודרס, צרפת
גרמניה פותר איים וולד, גרמניה
ארצות הברית טו רייבס, ארצות הברית
דונה דיקסון

| --- | --- |

 לידה:  20 ביולי 1957 (בת 67) אלכסנדריה, ארצות הברית 
 מדינה:  ארצות הברית ארצות הברית
 תקופת הפעילות:  מ-2014 
 מקום לימודים:  אוניברסיטת ג'ורג' וושינגטון  West Potomac High School 
 בן או בת זוג:  דן אקרויד (1983–?) 
 צאצאים:  Danielle Aykroyd 
 פרופיל ב-IMDb
 
דונה לין דיקסון (באנגלית: Donna Lynn Dixon; נולדה ב-20 ביולי 1957) היא שחקנית ודוגמנית אמריקאית.
ביוגרפיה

דיקסון נולדה באלכסנדריה שבווירג'יניה, ארצות הברית. ב-1975 סיימה תיכון, והחלה ללמוד באוניברסיטת ג'ורג' וושינגטון אך לאחר מכן עזבה את הלימודים, היא החלה בקריירת דוגמנות ונבחרה ל"מיס וירג'יניה" 1976, והתמודדה בתחרות מיס ארצות הברית באותה שנה. היא גם נבחרה ל"מיס וושינגטון הבירה", בתחרות הבוחרת את נציגת ארצות הברית למיס עולם.
ב-1981 הופיעה בשני פרקים של ספינת האהבה.
מ-1980 ועד 1982 שיחקה את מושא אהבתו של טום הנקס בקומדיית המצבים "Bosom Buddies".
ב-1983 שיחקה בסרט "דוקטור דטרויט" שם הכירה את בעלה לעתיד דן אקרויד, באותה שנה שיחקה גם בסרט "אזור הדמדומים: הסרט" המבוסס על הסדרה באותו שם.
ב-1992 הופיעה בסרט עולמו של ויין, ב-1995 שיחקה בפרק של הסדרה נני.
ב-1983 נישאה לדן אקרויד ולהם שלוש בנות.
דגימת גיבס

דוגם גיבס
דגימת גיבס או דוגם גיבס (באנגלית: Gibbs sampling או Gibbs sampler) היא אלגוריתם מבוסס שרשראות מרקוב מונטה קרלו (Markov Chain Monte Carlo-MCMC) המפיק סדרת תצפיות משוערכות מתוך פונקציית הסתברות רב משתנית  p(\theta _{1},\theta _{2},...,\theta _{K}). הפקת סדרת התצפיות מבוססת פונקציות ההסתברויות המותנות המלאות.
במילים אחרות, האלגוריתם מפיק תצפיות בעלות מספר משתנים. הסתברות ההפקה של התצפיות נתונה על ידי פונקציה המקבלת כקלט את כל המשתנים, ומחזירה כפלט את הסתברות ההפקה (פונקציית ההסתברות המשותפת). האלגוריתם עושה זאת תוך שימוש בסדרת פונקציות המתארות את הסבירות להפקת תצפיות בערכי אחד המשתנים, המקבלות כקלט ערכים בכל שאר המשתנים (פונקציית ההסתברות המותנית המלאה עבור אותו משתנה).
שיטה זו שימושית בעיקר כאשר:
קיים קושי לדגום תצפיות רב משתניות באופן סימולטני, כלומר לדגום מתוך פונקציית ההסתברות המשותפת
אין קושי רב לדגום מתוך פונקציות ההסתברות המותנות המלאות, כלומר מתוך קבוצת פונקציות ההסתברות של כל משתנה לחוד בהינתן ערכי שאר המשתנים  p(\theta _{k}|\theta _{1},...,\theta _{k-1},\theta _{k+1},...,\theta _{K})=p(\theta _{k},|\theta _{-k}).
על סדרת התצפיות המופקת באמצעות האלגוריתם ניתן לבצע חישובים, כמו אינטגרציה, בתהליך חישוב שכיח, ניתן באמצעות לשערך את פונקציית ההסתברות המשותפת, ואת פונקציית ההסתברות השולית של כל משתנה. דגימת גיבס נפוצה בסטטיסטיקה מודרנית, ובפרט בסטטיסטיקה בייסיאנית.
באופן דומה לאלגוריתמי MCMC אחרים, דגימת גיבס מפיקה שרשרת מרקוב של דגימות. שרשראות אלו מהוות סדרת מספרים, אשר כל איבר בסדרה תלוי רק באיבר הקודם לו. כתוצאה מתכונה זו, כל איבר בסדרה נמצא במתאם (Correlation) עם איברים בעלי אינדקס קרוב, כלומר מספרים במיקום קרוב בסדרה דומים זה לזה יותר בהשוואה למספרים הרחוקים זה מזה במיקומם בסדרה. לפיכך, כאשר עבור חישוב מסוים נדרשות תצפיות בלתי תלויות, יש צורך להתחשב בתכונה זו אם הקלט לחישוב מופק באמצעות דגימת גיבס.
בנוסף, הדגימות הראשונות בסדרה המופקות באמצעות דגימת גיבס לרוב אינן מייצגות נכונה את ההתפלגות המשוערכת. לכן, נהוג למחוק דגימות ראשונות אלו בטרם השימוש בסדרת המספרים. הליך המחיקה קרוי בעגה המקצועית "שריפה" (Burn-in), ולמרווח הזמן מתחילת הפקת המספרים על ידי האלגוריתם עד להפקת המספר הראשון המשמש לחישוב שאינו 'נשרף' נהוג לקרוא בעגה המקצועית 'פרק זמן השריפה' (Burn in period).
האלגוריתם

נניח  \theta =(\theta _{1},\theta _{2},...,\theta _{K}) וערך התחלתי כלשהו  {\Bigl (}\theta _{1}^{(0)},\theta _{2}^{(0)},...,\theta _{k}^{(0)}{\Bigl )}.
דגימת גיבס מספר j היא דגימה של המשתנה הראשון מתוך פונקציית ההסתברות המותנית על כל שאר המשתנים 2 עד K שערכם הושג מהדגימה הקודמת (מספר j-1). בכתיב מתמטי זהו הביטוי:
\theta _{1}^{(j)}\sim p{\Bigl (}\theta _{1}|\theta _{2}^{(j-1)},...,\theta _{K}^{(j-1)}{\Bigl )}.
לאחר שהושגה דגימה j של המשתנה הראשון, יידגם המשתנה השני מתוך פונקציית ההסתברות המותנית על כל שאר המשתנים למעט 2, שערכם הושג מהדגימה הנוכחית (המשתנה הראשון) או הקודמת. בכתיב מתמטי זהו הביטוי:  \theta _{2}^{(j)}\sim p{\Bigl (}\theta _{2}|\theta _{1}^{(j)},\theta _{3}^{(j-1)},...,\theta _{K}^{(j-1)}{\Bigl )}.
באופן דומה יידגם משתנה k כלשהו, כאשר הביטוי התואם לו הוא כדלהלן:  \theta _{k}^{(j)}\sim p{\Bigl (}\theta _{k}|\theta _{1}^{(j)},...,\theta _{k-1}^{(j)},\theta _{k+1}^{(j-1)},...,\theta _{K}^{(j-1)})
דגימת המשתנה האחרון K עונה לביטוי:
\theta _{k}^{(j)}\sim p{\Bigl (}\theta _{k}|\theta _{1}^{(j)},...,\theta _{K-1}^{(j)}{\Bigl )}.
בכך הסתיימה דגימה j.
בהנחה ורצויה שרשרת דגימות באורך n, אזי יש לחזור על אופן הדגימה הגנרי שתואר לעיל עבור דגימה j, מ-j=1 עד ל-j=n.
היסטוריה

האלגוריתם תואר לראשונה על ידי האחים סטיוארט ודונלד גמאן, בשנת 1984. עם זאת, דגימת גיבס נקראת על שם הפיזיקאי ג'וסיה וילארד גיבס משום אנלוגיה הקיימת בין הדגימה לבין תהליכים בפיזיקה סטטיסטית.
הערות שוליים

↑  Geman, S., & Geman, D. (1984). Stochastic relaxation, Gibbs distributions, and the Bayesian restoration of images. IEEE Transactions on pattern analysis and machine intelligence, (6), 721-741.
| --- | --- |
בקרת זהויות :  NLI: 987007555785805171  BnF: cb12383654x (data)  LCCN: sh85074842
דאצ'יה לודג'י

| --- | --- |

 מאפיינים כלליים
 יצרן:  דאצ'יה 
 שנות ייצור:  2012 – 2022
 הרכבה:  מרוקו
 מודל קודם:  דאצ'יה לוגן MCV
 מודל אחריו:  דאצ'יה ג'וגר
 סיווג:  מיניוואן
 מרכב:  MPV
 אורך:  4,498 מ"מ 
 רוחב:  1,751 מ"מ 
 גובה:  1,680 מ"מ 
 בסיס גלגלים:  2,810 מ"מ 
 מפרט טכני
 מנוע:  מנוע בנזין 
 
דאצ'יה לודג'י (באנגלית: Dacia Lodgy) היא מכונית מיניוואן קומפקטית עם שבעה מקומות ישיבה, המיוצרת על ידי חברת דאצ'יה משנת 2012, ונחשפה בתערוכת הרכב הבינלאומית בז'נבה במרץ 2012 כמחליפת הרנו לוגאן mcv.
הלודג'י הגיעה לישראל בינואר 2015.
בספטמבר 2021 חשפה דאצ'יה את מחליפת הלודג'י - "דאצ'יה ג'וגר" (jogger), מכונית במראה של רכב פנאי-שטח עם 7 מקומות ישיבה.
מפרט טכני

הלודג'י הוצע עם מנועי בנזין בנפחים של 1.2 ו-1.6 ליטר והספקים של 86, 102 ו-115 כוחות סוס, ועם מנוע דיזל בנפח 1.5 ליטר עם הספקים של 90, 110 ו-116 כוחות סוס.
תיבת ההילוכים בכל המנועים היא ידנית בלבד עם 6 הילוכים.
אבזור הבטיחות כולל 4 כריות אוויר ובקרת יציבות.
במבחני הריסוק שערך ארגון הבטיחות האירופאי "יורו NCAP", קיבלה הלודג'י 3 כוכבי בטיחות מתוך 5.
מתיחת פנים

בשנת 2017 עברה הלודג'י מתיחת פנים קלה שכללה בעיקר שינויי עיצוב קלים בחזית הרכב וגלגל הגה חדש.
לודג'י גלס

בנובמבר 2011 הכריזה דאצ'יה על השתתפותה בתחרויות גביע אנדרוס והציגה את דגם הלודגי גלס (Lodgy Glace) המותאם למרוצי מכוניות על קרח. בניגוד לגרסת הייצור בגלס הותקן מנוע מרכזי ומערכת הנעה לכל הגלגלים. המנוע בנפח 3 ליטר ובעל הספק של 355 כוח סוס.
הקבוצה כללה שלושה רכבים: בשניים התחרו אלן פרוסט ובנו ניקולס. בשלישי התחרה אוונס סטייבנארט. הקבוצה ניצחה את התחרות כשאלן פרוסט מנצח ארבעה מרוצים ומגיע בשישה מרוצים נוספים לפודיום.
מכירות

להלן טבלת נתוני מכירות הלודג'י באירופה ובישראל (ע"פ נתוני "קארזון") לפי שנים:
| שנה | אירופה | ישראל |
| --- | --- | --- |
| 2022 | - | 90 |
| 2021 | 15,803 | 180 |
| 2020 | 19,639 | 172 |
| 2019 | 28,994 | 159 |
| 2018 | 29,338 | 310 |
| 2017 | 29,519 | 383 |
| 2016 | 26,227 | 520 |
| 2015 | 22,880 | 550 |
| 2014 | 21,063 | - |
| 2013 | 33,244 | - |
| 2012 | 27,429 | - |
ראו גם

סיטרואן C4 פיקאסו
דאצ'יה ג'וגר
מדיה וקבצים בנושא  בוויקישיתוף
↑  רועי צוקרמן, דאצ'יה מציגה מיניוואן חדש: לודג'י, באתר מגזין "אוטו"
↑  דאצ'יה לודג'י בישראל – מחיר החל מ-99,990 שקל, באתר קארטיוב
↑  משפחתית 7 מושבים: 2022 דאצ'יה ג'וגר נחשף, באתר קארטיוב
↑  דאצ'יה לוג'י I קומפקט וואן, 01.2012 — 01.2017, באתר אוטובום
↑  עמרי ספיר, רואים כוכבים: תוצאות החודש ביורו NCAP, באתר מגזין "אוטו"
↑  דאצ'יה לוג'י I שדרוג קומפקט וואן, 01.2017, באתר אוטובום
↑  Dacia Lodgy ice racer shown, Autocar.co.uk, 14 November 2011
↑  DACIA LODGY EUROPE AUTO SALES FIGURES
↑  דאציה לודג'י, באתר קארזון
9. Thecar, כשל במנוע 1.2 בנזין.
לודג'י גלס
דגדוג

ילדה מדגדגת תינוק
דגדוג היא הנגיעה בגוף באופן שגורם לעיוות או לצחוק . הרגשה כזו יכולה לגרום הנאה או ריגוש, אבל היא לפעמים נחשבת בלתי נעימה, במיוחד במקרה של דגדוג אגרסיבי.
פיזיולוגיה

בשנת 1897, הפסיכולוגים ג' סטנלי הול וארתור אלין תיארו "דגדוג" כשני סוגים שונים של תופעות:
הראשונה היא הרגשה שנגרמת בתנועה עדינה כנגד העור. הסוג הזה של דגדוג הנקרא "קניסמסיס", והוא בדרך כלל לא גורם לצחוק ולעיתים מלווה בהרגשת גירוי קלה.
הסוג השני גורם לצחוק ונקרא "דגדוג אגרסיבי". הוא נוצר על ידי הפעלת לחץ חוזר ונשנה באזורים רגישים לדגדוג, הידועים כ"גרגלסיס".
כבר בתינוקות ניתן לראות את תגובת הצחוק וההתפתלות כתגובה למגע עדין. במקור זה תוצר של רפלקס כתגובה למגע פתאומי, המטרה היא הגנה מעכבישים, נחשים וכדומה, ומשותפת ליונקים רבים.
אצל בני אדם ושימפנזים יש לתופעה חשיבות חברתית ותהיה תגובה חיובית כשהמגע מגיע מאדם קרוב בניגוד לזר למשל.
מחקרים

ידוע כי בני האדם לא מסוגלים לדגדג את עצמם. מחקר שנערך ב-2018 מזהה את המנגנון במערכת העצבים שמונע את הדגדוג העצמי - וזאת על ידי ההבנה של המנגנון הנוירולוגי שמאפשר לבני אדם להבדיל בין המגע של עצמם לזה של אנשים אחרים.
בשנת 2016 חוקרים בדקו את נושא הדגדוג אצל חולדות. הם צפו בחולדות וראו תופעות שחיזקו את התיאוריה הקושרת דגדוג לקשרים חברתיים חיוביים.
הערות שוליים

1 2 3  דגדוג, קווים לדמותו, באתר Brainstorm IL, ‏2020-11-01 (באנגלית)
1 2  יורם שורק, דברים שיורמים יודעים: למה הדגדוג מצחיק ולמה אדם לא יכול לדגדג את עצמו?, באתר הידען, ‏2022-02-05
↑  אסף רונאל, לא צחוק: למה אנחנו לא מצליחים לדגדג את עצמנו?, באתר הארץ, 22 בינואר 2019
↑   ג'יימס גורמן, גם חולדות משתוקקות למגע חם ומדגדג, באתר TheMarker‏, 14 בנובמבר 2016
ערך זה הוא קצרמרבנושא פיזיולוגיה. אתם מוזמנים לתרום לוויקיפדיה ו.
דאצ'יה דאסטר

| --- | --- |

 מאפיינים כלליים
 יצרן:  דאצ'יה
 שנות ייצור:  2010–הווה
 הרכבה:  רומניה רומניה ברזיל ברזיל קולומביה קולומביה רוסיה רוסיה הודו הודו אינדונזיה אינדונזיה
 סיווג:  מכונית שטח/פנאי
 מרכב:  קרוסאובר בעלת חמש דלתות
 פלטפורמה:  דאצ'יה B0 (דור ראשון) דאצ'יה B0+ (דור שני)
 מפרט טכני
 קשר:  רנו קפצ'ור, רנו ארקנה
דאצ'יה דאסטר (באנגלית: Dacia Duster) היא מכונית קומפקטית במרכב קרוסאובר, בעלת חמישה מקומות, שמיוצרת על ידי דאצ'יה משנת 2010. היא הוצגה בתערוכת הרכב הבינלאומית של ז'נבה במרץ 2010. היא משווקת בשווקים מסוימים כגון אמריקה הלטינית, רוסיה, אוקראינה, אסיה, המזרח התיכון, ודרום אפריקה.
דור ראשון

הדור הראשון יוצר בין השנים 2010 ל-2017. הדור הראשון נחשף ב-8 בדצמבר 2009 והוצג בתערוכת הרכב הבינלאומית של ז'נבה במרץ 2010. כמו שאר רכבי דאצ'יה הדאסטר בעל עיצוב עממי מידי. הדור הראשון בנוי על פלטפורמת דאצ'יה B0. הדור הראשון נקרא גם "רנו דאסטר" בשווקים מסוימים או ניסאן טרנו בהודו ורוסיה.
בתחום ההנעה שיווקה דאצ'יה את הדור הראשון עם מנועי בנזין ודיזל, מנועי הבנזין בנפחי 1.2 ליטר טורבו המספק 125 כ"ס, 1.3 ליטר טורבו המספק 158 כ"ס, 1.5 ליטר המספק 106 כ"ס, 1.6 ליטר המספק 105 כ"ס, 1.6 ליטר אתנול המספק 114 כ"ס, 1.6 ליטר עם אפשרות לגז המספק 102 כ"ס, 2.0 ליטר המספק 135 כ"ס או עם אתנול המספק 141 כ"ס. מנועי הדיזל בנפחי 1.5 ליטר המספק 86 או 107 או 110 כ"ס.
דור ראשון > מתיחת פנים שנת 2013

בשנת 2013 הציגה דאצ'יה מתיחת פנים לדאסטר. מתיחת הפנים כללה עדכון קטן לעיצוב ושדרוג האבזור ובנוסף הוספת מנוע חדש להיצע, המנוע החדש מספק 125 כ"ס ב-5,250 סל"ד.
דור שני

בספטמבר 2017 הציגה דאצ'יה בתערוכת הרכב של פרנקפורט את הדור השני של הדאצ'יה. בנובמבר 2017 החלה ההשקה בשוק הרומני. היא בנויה על אותה פלטפורמה כמו של הדור הראשון אך הפלטפורמה שודרגה מעט.
בדצמבר 2017, היורו NCAP פרסמה את תוצאות בדיקות הריסוק של הדור השני. היא קיבלה שלושה מתוך חמישה כוכבים.
היצע המנועים נותר ללא שינוי, אך בשנת 2018 הציגה מנוע חדש, המנוע הוא מנוע בנזין בנפח 1.3 ליטר טורבו המספק 130 כ"ס ב-5,000 סל"ד ומומנט מרבי של 24.5 קג"מ ב-1,500 סל"ד או 150 כ"ס ב-5,250 סל"ד ומומנט מרבי של 25.5 קג"מ ב-1,600 סל"ד.
דור שני > מתיחת פנים שנת 2021

ביוני 2021 חשפה דאצ'יה את מתיחת הפנים לדאסטר. מתיחת הפנים כוללת עדכון קל לעיצוב החיצוני, מערכת מולטימדיה חדשה לצד מגוון שדרוגים לתא הנוסעים, יחידות הנעה מעודכנות כולל תיבת הילוכים אוטומטית לדגמי הבנזין או תיבת הילוכים כפולת מצמדים בעלת שישה הילוכים. בתחום הבטיחות למעט הוספת מערכת ניטור שטח מת, המכונית אינה כוללת מערכות בטיחות מתקדמות כגון: בקרת סטייה מנתיב או בלימה אוטונומית.
הערות שוליים

↑  Nissan Terrano 4x4 launched in Russia; might come to India too, carandbike (באנגלית)
↑  OFICIAL: Iata noul Duster, primul SUV Dacia!, Automarket
↑  Dacia Launches its Off-Roader Dacia Duster at 2010 Geneva Motor Show, web.archive.org, ‏2 במרץ 2010
↑  דאצ'יה מרעננת את הדאסטר - אוטו, באתר www.auto.co.il
↑  cartube, דאצ'יה חושפת את הדאסטר 2018 החדש - cartube, באתר www.cartube.co.il
↑  cartube, מבחן ריסוק 2017: דאצ'יה דאסטר, קיה סטוניק, יונדאי קונה ועוד - cartube, באתר www.cartube.co.il
↑  cartube, דאצ׳יה דאסטר מקבל מנוע 1.3 טורבו של רנו-מרצדס - cartube, באתר www.cartube.co.il
↑  רן אלקובי, מתיחת פנים: 2022 דאצ'יה דאסטר החדש - cartube, באתר www.cartube.co.il
הדור ראשון
הדור שני
דאצ'יה סולנזה

| --- | --- |

Dacia Solenza (צולם בבוקרשט)
 מאפיינים כלליים
 יצרן:  דאצ'יה (Tehnometal)  "ZAZ" (אנ')
 שנות ייצור:  2003–2005
 הרכבה:  רומניה רומניה  אוקראינה אוקראינה
 מודל קודם:  Dacia SupeRNova (אנ')
 מודל אחריו:  דאצ'יה לוגאן 
 מרכב:  Front-engine, front-wheel-drive layout (אנ')
 פלטפורמה:  Dacia Nova (אנ')
 אורך:  4,083 מ"מ
 רוחב:  1,664 מ"מ
 גובה:  1,379 מ"מ
 משקל:  980-1,035 ק"ג
 בסיס גלגלים:  2,476 מ"מ
 מפרט טכני
 מנוע:  4 צילינדרים, 8 שסתומים, 1,390 סמ"ק המפיק 75 כ"ס ב-6,525 סל"ד, יחס דחיסה 9.5:1 (מנוע בנזין)  4 צילינדרים, 8 שסתומים, 1,870 סמ"ק המפיק 64 כ"ס ב-4,500 סל"ד, יחס דחיסה 21.5:1 (מנוע דיזל)
 הילוכים:  תמסורת ידנית - 5 מהירויות
 מהירות מרבית:  165 קמ"ש (מנוע בנזין 1,390 סמ"ק)  155 קמ"ש (מנוע דיזל 1,870 סמ"ק)
 צריכת דלק:  8.5 ליטר ל-100 ק"מ (בנסיעה עירונית לדגם מנוע בנזין 1,390 סמ"ק)  5.6 ליטר ל-100 ק"מ (בנסיעה בינעירונית לדגם מנוע בנזין 1,390 סמ"ק)  5.2 ליטר ל-100 ק"מ (בנסיעה עירונית לדגם מנוע דיזל 1,870 סמ"ק)  4.7 ליטר ל-100 ק"מ (בנסיעה בינעירונית לדגם מנוע דיזל 1,870 סמ"ק)
 
דאצ'יה סולנזה (ברומנית: Dacia Solenza) היא מכונית משפחתית מתוצרת יצרנית הרכב הרומנית דאצ'יה אשר יוצרה בין השנים 2003–2005.
דגמי "דאצ'יה סולנזה" יוצרו ברומניה ובאוקראינה.
באוקראינה יוצרו דגמי "דאצ'יה סולנזה" על ידי יצרנית הרכב האוקראינית  "ZAZ" (אנ') (שם מלא: "Zaporizhia Automobile Building Plant").
סוגי מנועים

מנוע בנזין
מנוע דיזל
מאפיינים

5 נוסעים
5 דלתות בסגנון "Liftback"
מנוע קדמי
מנוע הנעה קדמית
תאוצה בין 0-100 קמ"ש היא 13.1 שניות (מנוע בנזין 1.4 ליטר)
תאוצה בין 0-100 קמ"ש היא 16.9 שניות (מנוע דיזל 1.9 ליטר)
תמונות

"דאצ'יה סולנזה"
"דאצ'יה סולנזה" (צולם בבוקרשט)
"דאצ'יה סולנזה"
"דאצ'יה סולנזה"
"דאצ'יה סולנזה"
"דאצ'יה סולנזה", שנת 2004
"דאצ'יה סולנזה"  (צולם בבלגרד)
"דאצ'יה סולנזה"
"דאצ'יה סולנזה"
ראו גם

דאצ'יה
דלתא (רכב)
דאצ'יה לוסטון
דאצ'יה נובה
הערות שוליים

↑  "דאצ'יה סולנזה" 1.4 ליטר - מפרט carfolio.com/specifications/models/car
↑  "דאצ'יה סולנזה" topspeed.com/cars/dacia-solenza/ke1047
↑  "דאצ'יה סולנזה" web.archive.org/web/20100203235554
↑  "דאצ'יה סולנזה" masini.ro/dacia/masini-noi/solenza
↑  "דאצ'יה סולנזה" 1.4 ליטר, 75 כ"ס - מפרט auto-data.net/en/dacia-solenza
↑  "דאצ'יה סולנזה" 1.9 דיזל - מפרט carfolio.com/specifications/models/car/?car=120131
↑  "דאצ'יה סולנזה" - קטלוג dacia.katalog-samochodow.pl/samochod/dacia-solenza-1-4i
↑  Liftback - דלת המטען האחורי אופקית יותר מאשר בסגנון "hatchback". בזמן פתיחת הדלת, הדלת מורמת כלפי מעלה
דומז'אלה

| --- | --- |
סמל דומז'אלה
טירת קרומפרק
טירת קרומפרק
 מדינה:  סלובניה סלובניה
 מחוז:  קרניולה תחתית
 נפה:  סלובניה מרכזית
 ראש העיר:  טוני דראגר
 תאריך ייסוד:  המאה ה-13
 שטח:  72.3 קמ"ר
 גובה:  304 מטרים
 אוכלוסייה:  ‏
  ‑ בעיר:  13,222 (1 בינואר 2023)
  ‑ צפיפות:  445.4 נפש לקמ"ר (2002)
 קואורדינטות:  46°14′N 14°59′E﻿ / ﻿46.233°N 14.983°E﻿ / 46.233; 14.983
 אזור זמן:  UTC +1
 http://www.domzale.si/
  מפת מיקום  מפה מפורטת   (למפת סלובניה מוגדלת) ליובליאנה מריבור צליה קרשקו נובו מסטו  פוסטוינה קראן נובה גוריצה  קופר א י ט ל י ה  אוסטריה הונ. קרואטיה הים האד. דומז'אלה(למפת סלובניה רגילה) ליובליאנה מריבור צליה קרשקו נובו מסטו  פוסטוינה קראן נובה גוריצה  קופר א י ט ל י ה  אוסטריה הונ. קרואטיה הים האד. דומז'אלה  he tabBackground:;tabBorder:#aaa;defaultTab:0;
דומז'אלה (בסלובנית: Domžale) היא עיר במרכז סלובניה באזור קרניולה עילית. במרחק 15 קילומטרים מזרחית לבירה ליובליאנה. אוכלוסיית העיר מונה כ-32,000 תושבים. העיר מהווה גם מרכז של מועצה מקומית שכוללת 49 כפרים בסיבת העיר.
היסטוריה

קיימות עדויות ארכאולוגיות מתקופת הקלטים בסביבת העיר. "טירת קרומפרק" הרנסאנסית הקרובה לעיר, נוסדה בסביבות המאה ה-13 על ידי "אצילי ראבנסברג" מקופריבניק. בפרברי העיר נמצאת כנסייה שנבנתה בשנת 1526 ומהווה מרכז של נוטבורגה בקרניולה.
נתונים סטטיסטיים

בעיר קיימות 8,490 משפחות, ולומדים בה 1220 תלמידים. הגיל הממוצע של התושבים הוא 37.8 שנים. ישנם 14,568 תושבים עובדים ו-1223 מובטלים.
כלכלה

העיר התפתחה כלכלית במאה ה-19 עם תעשיית כלי השיט המקומית בנוסף על אריגת קש.
ענפי הכלכלה העיקריים כוללים: חקלאות, תעשייה קלה ותעשיות נייר.
ספורט

בעיר דומז'אלה קיימת קבוצת כדורגל ייצוגית בשם דומז'אלה וקבוצת כדורסל ייצוגית בשם הליוס דומז'אלה, אשר מתמודדות בליגות הבכירות בסלובניה.
תמונות מהעיר
תחנת הרכבת של דומז'אלה
דגימה מוטה

דגימה מוטה הוא כשל לוגי מסוג שגיאות תצפית, השייך לקבוצת כשלי היקש בו מתייחסים לדגימה המשמשת בתצפית כאילו היא מייצגת, בעוד שהמצב בפועל שונה.
"דגימה מוטה" שכיחה במשאלי אוכלוסין ובמיוחד במשאלים מקוונים או משאלים בהם המשתתפים יוזמים את ההצבעה (לדוגמה, הצבעה ב-SMS). ההטיה כאן כפולה: היא מגבירה את משקלם באוכלוסייה של אלו שביקרו באתר או צפו בתוכנית הטלוויזיה; ומתוכם, היא מגבירה את משקלם באוכלוסייה של הפעילים והיוזמים ביחס לאלו שאינם.
פרדוקס החברות נחשב לדוגמה של דגימה מוטה.
דוגמאות

מסקר שנערך באתר המוקדש לנינט טייב, עולה כי הזמרת הצעירה היא הפופולרית ביותר במדינת ישראל.
משאל אקראי בין עובדי הטלוויזיה הלימודית מצביע על רוב גדול בעד המשך פעילותה של רשת טלוויזיה שמטרותיה חינוכיות ולימודיות.
כשל זרקור

מקרה מיוחד של דגימה מוטה הוא "כשל זרקור", שבו מניחים שדברים הנכונים לגבי חברי קבוצה מסוימת הזוכים לתשומת לב רבה, נכונים לגבי הקבוצה כולה.
כשל זרקור > דוגמאות

"כשאגדל, אני רוצה להיות זמרת. ראית כמה כסף הזמרים האלה מרוויחים?"
"כל הצעירים מעשנים חשיש וגונבים, אני כל הזמן רואה ידיעות בעיתון על צעירים שנתפסו בגלל סמים".
ראו גם

הטיה (סטטיסטיקה)
קטיף דובדבנים